Orava hoiperteli juovuksissa – näyttääkö tutulta? – Stara\nOrava hoiperteli juovuksissa – näyttääkö tutulta?\nViihdeuutiset 6.3.2015, 8:30 · Annukka Heikkilä\nOmakotitalojen pihapiirin marjapuskat ja erilaiset hedelmäpuut ovat usein vaarassa tuhoutua erilaisten jyrsijöiden toimesta. Sadon menettäminen jopa yhden yön aikana on mahdollista jos odottaa, että marjat ovat juuri oikean kypsyysasteen saavuttaneita.\nSeuraavana aamuna keräyshetkellä onkin jo liian myöhäistä ja joutuu pettymyksekseen huomaamaan, että eläinmaailman herkkusuut ovat käyneet jo varkaissa. Nyt erään perheen villiomenapuun kimpussa on orava, jota perhe yrittää säikäytellä puusta pois.\nOrava ei meinannut aluksi lähteä, mutta pienen hätyyttelyn jälkeen se antoi periksi ja alkoi epävarmin askelin laskeutumaan alas puusta. Perhe oli ajatellut, että orava on varmasti loukannut itsensä jotenkin, koska sen meno oli niin hoipertelevaa.\nMaan kamaralle turvallisesti puusta laskeuduttuaan totuus kuitenkin paljastui perheelle. Orava oli ehtinyt popsimaan liian monta vanhaa ja käynyttä villiomenaa, että se oli humaltunut. Orava pomppi hassusti maassa, kaatuili sivuttain eikä meinannut päästä edes ylös enää omin avuin. Onneksi perheellä ei näyttänyt olevan kissaa, jolle humalapäinen hoiperteleva orava olisi ollut helppo suupala.


Aamupuuro - Kaurahiutaleet ja neljänviljan hiutaleet - Ravinto - Suomi24 Keskustelut\nOlen ajatellut pitkästä aikaa alkaa syödä taas aamulla puuroa kunnon bodaajien tyyliin;)\nOnko kaurahiutaleilla tai neljän viljan hiutaleilla jotain eroja, eli mitä kannattaa valita jotta ne ovat ne terveimmät vaihtoehdot? Neljän viljan täysjyvähiutale kertoo jo että kyseessä on täysjyvävalmiste, mutta entä kaurahiutaleet onko niitä jotain täysjyväkaurahiutaleita? Mitä merkkejä ja hiutalepaketteja itse suositte ja miksi?\nAjattelin vaihdella kaurapuuron ja neljänviljan puuron välillä.\nItse käytän neläjänviljan hiutaleina Nalle Neljän Viljan Täysjyvähiutaleita, jotka on valmistettu täysjyväviljasta; siinä on käytetty ruista, vehnää, kauraa ja ohraa.\nOnko kaurahiutaleissa esim. Elovena Plus Kaurahiutaleita ja Kauraleseitä -valmiste hyvä, siinä on täysjyväkaurahiutaletta, kauralesettä?\nMitä muuta puuron joukkoon kannattaa laittaa jotta saadaan paras imeytyvyys, ilmeisesti jotain hyvää rasvaa ainakin loraus? Mikähän rasvalähde olisi parasta? Rasvatonta maitoa kai ja ripaus merisuolaa makua antamaan.\nMiten otatte itse aamulla proteiinit, sen noin 30 g jollaisiksi annoksiksi proteiini kannattaa päivän mittaan jakaa 5-7 aterialla, jotta saa sen noin 2 g per painokilo/pvä? Puuron seassa proteiini ei taida oikein maistua?\nElovenalta löytyy täysjyväkaurahiutaleita, laita vielä Elovena Plus Vehnänalkioita joukkoon muutama ruokalusikallinen:\nProteiini 29g, hiilihydraatit 33g, rasva 8,1 g paljon E-vitamiinia.\nitäisikö se syödä raakana vai keitettynä? Eikös ravintoarvot heikkene keittäessä?\nPaljonko te yleensä syötte kaurahiutaleita esim. aamupalalla?\nHieman vaikuttais siltä että homma alkais menemään mikrofraktioiden halkomiseksi. Jos näistä kahdesta vaihtoehdosta on mahdollista sanoa kumpi on parempi niin tokkopa tuolla tiedolla mitään mullistavaa saa aikaseksi. Itse vetelen aamulla 100g eli n. 3dl niitä hiutaleita mitä sattuu kaapista löytymään. Yleensä ne on neljän viljan hiutaleita, joskus kaurahiutaleita ja joskus ruishiutaleita. Jossain asioissa on kiva viilata pilkkua ja tutkiskella asioita, mut tää aihe ei kauheesti sytytä..\nSen olen huomannut bodauslehdistä että melkein kaikki ammattilaiset ja amatöörikilpailijat bodauksessa ja body fitnessissä syö aamupuuron, joten kyllä siitä hyötyä lienee.\nRaakana en pysty syömään mitään hiutaleita, massu pömpöttää niin armottomasti ja menee pierujuna eksyksiin... Sitäpaitsi lämmin puuro hellii vatsaa aamulla. Onneksi aamun puuroannos on sen verran pieni, että sen kykenee syömään keitettynä.\nVeikkaan että keitettynä puuroksi imeytyvyys on huomattavasti parempaa, eikä noissa muutamien minuuttien keittämisessä ravintoaineita paljon karkaa. Imeytyy paljon enemmän, joten hyöty on huomattavan poitiivinen.\nLegendaariseen rahkakomboon ne uppoaa hyvinkin huomaamatta. Eli pohjille törspä rahkaa, riittävästi hiutaleita, rypsiöljyä ja päälle maun mukaan joko mehukeittoa tai jogurttia tai ihan mitä vaan.\n125g rasvatonta jogurttia\n1 rkl oliivioljya\nkaurahiutaleita/4-viljan hiutaleita 50 g\nrasvaton raejuusto puoli purkkia\nLöytyykö puuron joukkoon jotain terveellisempiä mehukeittoja esim. mustikkakeittoa, jossa kaikkea paskaa olisi vähemmän ja marjaa enemmän?\nPakastemustikat kun on niin kalliita jokapäiväisessä käytössä.\nsonta pois kirjoitti:\nVesi, sokeri, pakastettu mustikka (9%), sakeuttamisaineet (guarkumi, muunnettu maissitärkkelys), happamuudensäätöaine (sitruunahappo), C-vitamiini.\nEli täyttä paskaahan noi on ja mustikkaa vain nimeksi. Suosittelen niitä pakastemustikoita vaan ostamaan, tulee oikeasti edullisemmaksi jos katsoo ravintoarvoa, eikä määrää, siis paskan määrää.\nFun Light ym. sontajuomatiivisteet on pahinta mitä voit ruuan joukkoon laittaa makua antamaan. Käytä mieluummin marjoja ja hedelmiä tai vaikka kaakaopapuja tai raakasuklaata, niistä saat hyvää makua ja paljon ravintoaineita. Funlight vaan myrkyttää ja happamoi sun kehosi.\nSuosittelen puuron sekaan ehdottomasti:\nPähkinät ovat loistavia proteiinin, c-vitamiinin ja antioksidanttien lähteitä ja antavat mukavaa makua sekaan!\nSuosittelen Nalle Kaura & Ruis. = Täysjyväkaurahiutale ja ruislese.\nRuislese auttaa suolistoa toimimaan niin hyvin että vessakäynnillä paino kevenee\n" 2 kg".\nItse syön mieluummin Elovena täysjyväkaurahiutaleita (1 kg paketti) ja Nalle Neljän Viljan täysjyvähiutaleita (700 g paketti) vaihdellen joka toinen päivä n. 1,5 dl (ennen keittämistä). Keitettynä puurona johon laitan sekaan keittämisen jälkeen heti syömään alkaessa Elovena Plus Vehnänalkio:ita muutaman ruokalusikallisen. Vehnänalkiot ei kestä hyvin lämmittämistä, ravintoaineet kärsii.\nKeitän puuron pienessä määrässä vettä ja lisään rasvatonta maitoa valmiin puuron joukkoon, ripauksen merisuolaa ja muutaman teelusikallisen kylmäpuristettua extra virgin neitsytoliiviöljyä sekä puolikkaan banaanin ja marjoja(pakastemustikka ym.). Ehkä vielä hunajaa teelusikallisen.\nAamiaisen proteiinit otan kanamunista ym. ruuista, koska maitorahka, raejuusto ym. eivät puuron joukossa maistu. Vielä hedelmä ja lasillinen vihreää teetä ilman maitoa ja sokeria, pienen sitruunamehutilkan kera, ja avot! sanoi ryssä.\noma nautintatapa kirjoitti:\nRukiin otan mieluummin päivän mittaan Uotilan Aito Pälkäneen Maalaisruislimppu -muodossa.\nLounaalla, päivällisellä ja iltapalalla yksi viipale, jonka päälle vihanneksia ja munaa/kalaa/broileria, ei mitään jaskapöytärasvalevitteitä. Päivän rasvat otan neitsytoliiviöljystä, kalasta, pähkinöistä ja kanamunasta.\nUotilan Aito Pälkäneen Maalaisruislimppu on tehty hapattamalla ja nostattamalla taikina ilman leivinhiivaa perinteisesti taikinajuuren avulla. Maalaisruislimpun leivontaan on siis käytetty vain täysjyväruista, vettä ja suolaa, ei mitään jaskaa ja lisäaineita. Täyttä tavaraa siis!\nRuislimppu - tuotetiedot\n400 g (viipaleita 16 kpl/pkt.)\nTäysjyväruisjauhoa ja -jyviä (58 %), vettä sekä suolaa (1,0 %). Käytetyistä viljoista (jauhot ja jyvät) 100 % on ruista.\n1,0 %, maininta: normaalisuolainen\nRavintosisältö__100 g leipää____1 viipale (25 g)\nEnergiaa______640 kj/150 kcal__160 kj/38 kcal\nProteiinia______5,8 g__________1,5 g\nHiilihydraatteja,__29 g__________7,3 g\njoista sokeria___0,4 g__________0,1 g\nRasvaa,_______1,2 g__________0,3 g\njosta tyydyttyneitä_0,2 g_________0,05 g\nRavintokuitua___9,3 g__________2,3 g\nNatriumia______0,4 g__________0,1 g\nLaktoosia______0 g___________0 g\nParas bodaajan leipä!\nHaudutan aamulla neljänviljan puuron. Sekaan laitan myös soijaproteiinijauhetta sekä kaura- ja vehnäleseitä. Valmiin puuron päälle pellavansiemenrouhetta ja matkaevääksi maitoa. Jos maha on jostain syystä sekaisin, menee kaurapuuro - olen huomannut sen olevan erittäin vatsaystävällistä. Joskus laitan proteiiniksi raejuustoa valmiin puuron sekaan, tai syön erikseen paistetun kananmunanvalkuaisen.\nMinulta puuttuu aamupalasta marjat / hedelmä. Marjoja menee sitten välipalan kanssa ja hedelmä jälkiruuaksi.


SPR valmis lähettämään kenttäsairaalan Kaukasiaan - Kotimaa - Uutiset - MTV.fi\nSPR valmis lähettämään kenttäsairaalan Kaukasiaan Kotimaa\nJulkaistu 12.08.2008 10:30\nSuomen Punainen Risti (SPR) on valmis lähettämään Kaukasiaan kenttäsairaalan. Sairaala lennätetään paikalle heti, kun tilanne katastrofialueella sen sallii ja tarve sitä vaatii.\nParhaillaan Punaisen Ristin kansainvälinen komitea arvioi humanitaarisen avun tarvetta alueella ja neuvottelee eri osapuolten kanssa avustustarvikkeiden ja avustustyöntekijöiden pääsystä alueelle.Suomessa SPR on jo kysellyt omien avustustyöntekijöidensä valmiutta lähteä Kaukasian kriisialueelle. SPR:n logistiikkakeskuksessa Tampereen Kalkussa odottaa lähtövalmiudessa 160-paikkainen kenttäsairaala, joka tarjoaa palveluja 150 000-200 000 ihmiselle. Sairaalan tarvikkeisto ja tuleva henkilökunta on erikoistunut muun muassa kirurgiaan.\nTavalliset suomalaiset voivat auttaa Kaukasian sodan uhreja lahjoittamalla rahaa Suomen Punaisen Ristin katastrofirahastoon. Pankkitilin numero on: Nordea 221918-68000. Lahjoituksen voi tehdä myös puhelimitse numeroihin: 060012210 (9,85 euroa/puhelu + pvm) ja 060012220 (19,95 euroa/puhelu + pvm).Lue myös:\nLakko Brysselin lentokentällä peruutti Finnairin aamulennon


Kouvolan Sarkolan Urheilukeskus. Aivan junaradan alapuolella.\nKatuosoite: Tervalepäntie 3, 45100 Kouvola\nPuhelin: 044 767 4148 (Huom! ei tekstiviestejä)\nOngelmatapauksissa hallilla ota yhteyttä 044 767 4148 (Huom! ei tekstiviestejä)\nTykkimäen rampista ylös keskustan suuntaan. Karjalan/Kalevalankatua eteenpäin Teboilin jälkeisestä risteyksestä vasemmalle. Kaksista valoista suoraan tunneliin, jonka jälkeen viistosti oikealle ja seuraavasta risteyksestä oikealle Puutarhurinkadulle. Heti seuraavasta risteyksestä oikealle kohti junarataa seuraavasta vasemmalle Kiskokadulle. Kiskokatua eteenpäin n.100m kunnes vasemmelle kääntyy Tervalepäntie ja halli näkyykin jo.\nKymenlaaksontietä Tasankotien ja Tanhuantien ohi, joiden jälkeen oikealle Suomenkadulle. Suomenkatua jääkiekkokaukalo/urheilukentän kohdalta vasemmalle Tervalepäntielle. Viistosti oikealle ja halli näkyykin jo.\nHuom. Ensimmäinen tie hallinparkkipaikalle on pyörätie.\nVT6:lta vasemmalle keskustaa kohti. Karjalan/Kalevalankatua eteenpäin Teboilin jälkeisestä risteyksestä vasemmalle. Kaksista valoista suoraan tunneliin, jonka jälkeen viistosti oikealle ja seuraavasta risteyksestä oikealle Puutarhurinkadulle. Heti seuraavasta risteyksestä oikealle kohti junarataa seuraavasta vasemmalle Kiskokadulle. Kiskokatua eteenpäin n.100m kunnes vasemmelle kääntyy Tervalepäntie ja halli näkyykin jo.\nPrisman rampista keskustaa kohden.3 liikennevalojen läpi. Isosta risteyksestä Kotkan suuntaan. Hotelli Vaakuna jää vasemmalle. Kymenlaaksontielle (vasemalle kaistalle mahdollisimman ajoissa.) Seuraavasta risteyksestä vasemmalle Suomenkadulle. Suomenkatua jääkiekkokaukalo/urheilukentän kohdalta vasemmalle Tervalepäntielle. Viistosti oikealle ja halli näkyykin jo. Huom! ensimmäinen tie hallinparkkipaikalle on pyörätie.


Kevät tuli eteiseen – Priimaa pukkaa\nMiehellä oli lauantaina ohjelmaa, joten minä vietin itsekseni laatuaikaa. Minulle se tarkoitti tennistuntia ja eteisen kaappien siivousta. Laatuaikansa kullakin.\nKaappien siivoaminen on minusta ihanaa! Harmi vaan, että konmarituksen jälkeen omia vaatekaappeja ei juuri ole tarvinnut siivoilla. Mutta eteisen kaappiin saa onneksi kaksi kertaa vuodessa vaihtaa sesongin. Ja minä julkistin kevät- ja kesäkauden alkaneeksi nyt, vaikka perjantaina ja lauantaina ei keväiseltä näyttänytkään.\nTalvitakit talvisäilöön, samoin paksuimmat pipot, huivit ja lapaset.\nSamalla, kun vaihtaa sesonkia on hyvä tilaisuus käydä vaatteet kriittisellä silmällä läpi: onko kaikki käyttökelpoista vielä ensi talvena, pitääkö jotain korjata, onko jokin vaatekappale suorittanut tehtävänsä?\nKoska kevät- ja kesätakkeja on vähemmän kuin talviromppeita ja ne ovat myös ohuempia, tuli kaappiin mukavasti myös väljyyttä. Ilmavat kaapit ovat mielestäni ihania. Tai olisivat. Miksi suomalaiset eteiset tuntuvat aina olevan pieniä? Vaikka juuri meillä pitää olla haalareita ja varusteita joka lähtöön.\nEteinen on aina ensimmäinen ja viimeinen asia, jonka kodistaan näkee, siksi sen pitää minusta olla siisti ja kaunis. Meillä on sääntö, ettei eteisen senkin päälle saisi jättää sälää lojumaan. Tiedättehän eteissälän: avaimet, lompakot, lehdet, kirjeet… Toimii vaihtelevasti. Mutta se on varmaa, että kun siihen jää se ensimmäinen tavara, niin kohta sen seuraksi on jo muodostunut läjä. Tavara ei viihdy yksin vaan se kutsuu kaltaistaan seuraa paikalle.\nNyt meillä on kuitenkin tehty eteisen kevätsiivo. Kevään kunniaksi kävin ostamassa kimpun eteisen senkin päälle. Kevät, tervetuloa meille!\nLiljat ovat lempikukkiani, etenkin valkoisina.\nMaljakkona toimii kynttilähurrikaani, käy se näinkin.\nSääntö: senkin päälle ei saa kasata sälää.\nLapsen pienenä maalaama kivi saa aina hyvälle tuulelle. Sydänkivi on matkamuisto.\nLiljoista on iloa pitkään. Ja se tuoksu!\nFerragamon näyttelystä ostettu kenkälusikka.


Kynsin ja kuvin: Kuopion kynsimiitti vol. 3 (osa 2)\nLähettänyt Tuikku klo 22.05\nKynsille /(kynsille.wordpress.com) 16. helmikuuta 2014 klo 22.44\nHuh miten paljon sponsoreita ja sponsorituotteita! Tosi kivoja juttuja:) On olleet anteliaalla päällä;)\nTuikku 16. helmikuuta 2014 klo 23.05\nNo todellakin! Olin aluksi suorastaan järkyttynyt jo siitä tavaran määrästä, ja oikeastaan olen vieläkin aikalailla mykistynyt. Vähän väliä pitää hiplata ja tutkia noita tavaroita. Lakat tosin ovat jo Helmerissä. Joka muuten täyttyi nyt. Vietin tuossa illalla ihan hyvän tovin järjestelemässä sitä, että sain kaikki mahtumaan. Nyt on varmaan annettava periksi ja otettava toinenkin (keltainen <3) Helmeri käyttöön, kun koristelutarvikkeistakin osa on ihan muualla kuin Helmerissä.


Pikkuisen parempaa: Voiko tommosta tuossa iässä\nTarkkailija on lukenut nyt Potterit loppuun. Sen viimeisenkin, joka on aika rankka. Ensimmäisen annoin hänelle siksi, että hän luki vain Aku Ankkaa. Lisäkimmoketta antoi lippukunnan postituslistalla käyty keskustelu, jonka mukaan Potterit olisivat aivan liian rankkoja sudenpentu- tai seikkailijaikäisille, siis alle kaksitoistavuotiaille. Viimeisessä elokuvassa on tuo 12 vuoden ikäraja ja ihan hyvästä syystä, mutta kirjat ovat vähän toinen asia. Lapsi ei nyt vain koe tarinaa yhtä rankkana kuin aikuinen, koska hänellä ei ole tarvittavaa elämänkokemusta. Ihan niin kuin threstralit pystyy näkemään vain, jos on joskus nähnyt jonkun kuolevan.\nTänään suuntasimme Werstaalle, Työväenmuseoon, jossa oli näyttely kielletyistä kirjoista "Tätä en lapselleni lue!". Tarkkailija näki ensimmäisen Potterin ja ihmetteli, että miksi juuri ensimmäinen, joka on kuitenkin vielä varsin kesy. Minä totesin heti, että tästähän saa inspiraatiota siitä, millaisia kirjoja sitä voitaisiin seuraavaksi lukea.\nEsillä oli myös Muumiperhe Rivieralla sarjakuva ilmeisesti siksi, että siihen perustuva elokuva Muumit Rivieralla sai ensi-iltansa äskettäin ja että sitä on ehditty jo paheksua. Tosiasiassa elokuva on vielä sarjakuviin ja jopa kirjoihinkin verrattuna kevyttä kamaa. Muumikirjoja onkin aikoinaan paheksuttu ja esimerkiksi Taikurin hatun saksannnosta on muunneltu vastaamaan paremmin sikäläisiä kasvatusihanteita. Esimerkiksi saksannoksessa hampaita ei pesty "tavallista perusteellisemmin" vaan "perusteellisesti", koska eihän hampaiden pesua voi hoitaa huonosti.\nMinusta on oikein hyvä asia, että lasten ja nuorten kirjoissa käsitellään vaikeita aiheita. En ole esimerkiksi koskaan kuolemasta lasteni kanssa keskustellut. Tarkkailijan kanssa tuskin enää tarvitsee. Viidennen Potterin lopussa käytiin sen verran hyvin läpi, mitä kuolema on ja, kun kyse oli Pottereista, myös se, millaiset ihmiset jäävät kummittelemaan. Jos tässä nyt työntäisi sopivia kirjojan lasten luettaviksi, niin kasvatus hoituisi hyvinkin näppärästi.\nHyvin hyödyllisiksi Potterit koin silloin, kun Tarkkailija yllättäen marssi kaupassa "saksalaista juoksumarssia", josta tuli heti Kolmas valtakunta mieleen. Oli kuulemma oppinut sen koulussa. Mietin hetken, mitä sitä oikeastaan voi tuonikäiselle kertoa kunnes hoksasin. Sanoin, että hän oppii nämä asiat koulussa historiantunneilla, mutta että Pottereissa puhutaan asioista, jonka laisia on oikeastikin tapahtunut. Jätin kertomatta, että tapahtuu ihan paraikaakin. Jatkoin, että tuo saksalainen juoksumarssi on vähän kuin jos Tylypahkassa opetettaisiin kuolonsyöjien marssia. Oikeastaan vertaus Grindenwaldiin osuisi vielä paremmin kohdilleen, mutta siihen saakka hän ei vielä tuolloin ollut päässyt.\nEsillä näyttelyssä oli viitisenkymmentä kirjaa, osa minulle hyvinkin tuttuja, osa vieraampia. Astrid Lindgreniltä oli Veljeni Leijonamieli ja Peppi Etelämerellä. Aikoinaan Peppiä paheksuttiin siksi, että Peppi oli niin kuriton, nykyään sitä pidetään rasistisena. Rasismin vuoksi myös Huckelberry Finniä on menty äskettäin korjailemaan, vaikka julkaisuaikaan Huckin ja Jimin tasa-arvoinen suhde oli herättänyt pahennusta. Tämä on vähän sellainen asia, josta en tiedä, miten suhtautua. Ei historia katoa sillä, että siitä ei puhuta.\nKirjallisuus on hyvä tapa tuoda entisaikojen ihmisten ajattelutapoja esille ja miksi esimerkiksi neekeri ei ole hyväksyttävä sana edes silloin, jos sillä ei tarkoita mitään pahaa. Yksi Suomessa vahvasti sensuroitu kirja oli muuten L.M. Montgomeryn Anna-sarjan viimeinen kirja, Kotikunnaan Rilla. Sehän kertoo Kanadan kotirintamasta I maailmansodassa ja on niin saksalaisvastainen, ettei sitä 1920-luvun Suomessa voinut sellaisenaan julkaista. Nykyään on vaikea ymmärtää, miten yksi länsimaa saattoi toista samanlaista niin kovasti vihata. Oikeastaan tämä taustoittaa sitä, miksi Euroopan yhdentyminen on kaikesta huolimatta ollut hyvä asia.\nUusi tuttavuus oli Babette Cole. Tai onhan meillä yksi hänen kuvakirjansa. Tätä täytyy saada ehdottomasti lisää. Täytyy yrittää jostain löytää se kuvakirja, jossa vanhemmat punastellen kertovat kaikenlaisia vertaukuvallisia tarinoita siitä, mistä lapset tulevat, kunnes lapset saavat tarpeekseen ja piirtävät asiasta kaaviokuvan. Ihmisten lisääntymiseen liittyvät jutut ovat olleet vahva paheksunnan kohde. Erityisesti on paheksuttu sitä kirjaa, missä kaksi urospingiiviniä alkoi hautoa munaa ja sai siitä yhteisen poikasen. Tämä vielä perustuu tositapahtumaan jossakin eläintarhassa.\nYksi nouseva lastenkirjallisuuden laji on vessahuumori. Näin kierrellen sanottuna. Siinä tulee minulla raja vastaan. Lapset kyllä keksivät vessajutut, vaikkei vessahuumoria iltasaduksi luettaisikaan. On nyt vain asioita, jotka lasten kuuluu oppia toisilta lapsilta. Koululaishuumori ja vessajutut, niitä ei opita aikuisilta. Ei edes aikuisten kirjoittamista kirjoista. Paitsi tietenkin Kilon poliisista.\nJohannaHS 12. marraskuuta 2014 klo 15.52\nKapteeni Kalsari! Ainoa syy, miksi 9-vuotias poikani lukee vapaaehtoisesti kirjaa. Onneksi on moniosainen sarja, on vaan aika kirjastosta kaikki kymmenet kappaleet lainassa. Runsaasti vessahuumoria.


Teollisuuden rakennustyömaille tehostettua työsuojeluvalvontaa - Tyosuojelu.fi - Työsuojeluhallinto\nnull Teollisuuden rakennustyömaille tehostettua työsuojeluvalvontaa\nTeollisuuden rakennustyömaille tehostettua työsuojeluvalvontaa\nTyösuojeluviranomaiset suorittavat tehostettua valvontaa teollisuuslaitosten rakennustyömaille. Kyseiset työmaat ovat monesti ns. yhteisiä työpaikkoja, joissa työskentelee useita eri alihankkijoita. Yhteisillä työpaikoilla on työsuojelun näkökulmasta omat haasteensa.\nRakennusprojektin tiedonkulku ja siihen liittyvät menettelyt rakennuttajan, päätoteuttajan ja urakoitsijoiden välille kannattaa etukäteen suunnitella hyvin, niin on mahdollista välttää monta ikävää yllätystä. Työsuojeluviranomainen toivoo, että teollisuustyömaiden rakennuttajat kiinnittäisivät erityistä huomiota suunnitteluun, riskien arviointiin ja työntekijöiden perehdyttämiseen.\nMitä teollisuusrakentamisen suunnittelussa tulisi ottaa yhteisellä työpaikalla huomioon?\n- Rakennuttaja/teollisuuslaitos on oman teollisen toimintansa paras asiantuntija, joka tietää omasta toiminnastaan aiheutuvat riskit. Rakennuttajan laatimassa turvallisuusasiakirjassa tuleekin esittää teollisen toiminnan rakentamiselle/rakennustyömaalle aiheuttamat riskit niin, että päätoteuttaja ja urakoitsijat voivat niihin asianmukaisesti varautua. Teollisuusrakentaminen etenkin toimivan teollisuuslaitoksen sisäpuolella vaatii tarkkaa turvallisuussuunnittelua ja tiivistä yhteistyötä rakennushankkeen eri osapuolten välillä, kertoo ylitarkastaja Lasse Ketola Pohjois-Suomen aluehallintoviraston (AVI) työsuojelun vastuualueelta.\nEntä mitä riskien arvioinnissa?\n- Riskien arvioinnissa tulee rakennushankkeen etenemisen myötä vaihekohtaisesti tunnistaa ja arvioida rakennustyömaan tavanomaiset riskit, rakentamisen aiheuttamat riskit teolliselle tuotannolle ja teollisen tuotannon aiheuttamat riskit rakennustyömaan turvallisuudelle. Riskien arvioinnin tulee olla järjestelmällistä toimintaa, jota yhteistyössä tekevät rakennuttaja, päätoteuttaja ja urakoitsijat. Riskien arvioinnit olisi hyvä tehdä riittävän ajoissa, jotta niiden perusteella tehtävät riskienhallinnan toimenpiteet ehditään suunnitella kunnolla, sanoo ylitarkastaja Lasse Ketola.\nMiten työntekijät tulisi perehdyttää?\n- Työntekijät tulee perehdyttää heidän työkohteensa vaaroihin, jotka liittyvät sekä rakentamiseen että ympärillä olevasta teollisesta toiminnasta aiheutuviin vaaroihin, joita voivat muun muassa aiheuttaa prosessikemikaalit, työympäristön epäpuhtaudet ja teollisen toiminnan logistiikka. Perehdyttämisen osalta on tärkeää, että rakennuttaja, päätoteuttaja ja urakoitsijat tekevät yhteistyötä ja varmistavat huolellisesti tarvittavan turvallisuustiedon välittymisen kaikille alueen työntekijöille, muistuttaa Ketola.\nYlitarkastaja Lasse Ketola, Pohjois-Suomen AVI, p. 0295 017 607, sähköposti: lasse.ketola@avi.fi


Tero Karinti Taitoa Kuntaperinnän liiketoimintajohtajaksi - Kuntalehti\nTero Karinti Taitoa Kuntaperinnän liiketoimintajohtajaksi\n31.8.2015 klo 10:25\nTero Karinti on nimitetty Taitoa Kuntaperintä Oy:n liiketoimintajohtajaksi.\nKarinti, 40, on viimeksi toiminut Taitoassa kehityspäällikkönä. Ennen Taitoaan tuloa hän on työskennellyt muun muassa Intrum Justitialla julkisen sektorin asiakkaista vastaavana avainasiakaspäällikkönä, Lindorffilla asiakaspalvelujohtajana sekä Celectus Oy:ssä konsulttina.\n– Terolla on pitkä kokemus sekä perintäliiketoiminnasta että organisaatioiden johtamisesta ja kehittämisestä. Hänen johdollaan on turvallista kehittää kuntasektorille täysin uudenlaista perintätoimintaa, sanoo Kunnan Taitoan toimitusjohtaja Anne Lindqvist yhtiön tiedotteessa.\nToukokuussa perustettu, elokuussa varsinaisen toimintansa aloittanut Taitoa Kuntaperintä on ensimmäinen kuntien ja kuntayhtymien perintään keskittyvä yhtiö. Se tuottaa kuntatoimijoille räätälöityjä perintäpalveluita.\nTaitoa Kuntaperinnän omistaa sataprosenttisesti talous- ja henkilöstöhallinnon palveluita kuntatoimijoille tuottava Kunnan Taitoa Oy. Taitoa on kunta-alan suurin valtakunnallinen talous- ja henkilöstöhallinnon toimija, jonka omistajina on lähes 200 kuntayhteisöä.\nTaitoa Kuntaperintä tavoittelee kunnille entistä nopeampaa rahaliikennettä.\n– Vahva tuntemuksemme kuntatalouden erityispiirteistä ja henkilöstömme pitkä kokemus perintäalalta luovat erinomaiset edellytykset perintätoiminnalle. Yhteistyössä asiakkaidemme kanssa pyrimme pitämään yllä tehokasta ja samalla inhimillistä perintätapaa. Tarjoamme proaktiivisesti velallisille ratkaisuja, joiden avulla velkakierre on mahdollista estää tai katkaista, Tero Karinti toteaa.\nTaitoa Kuntaperintä tarjoaa perintäpalveluja myös niille kuntatoimijoille, jotka muuten hoitavat itsenäisesti taloushallinnon.\nKunnan Taitoa Oy perintä Taitoa Kuntaperintä Oy Tero Karinti


Päävalmentaja Michael Ocampo | Me Naiset\nPäävalmentaja Michael Ocampo\nklo 14:23 | 3.5.2010\nklo 17:15 | 25.5.2010\nMichael Ocampo on kanadalaisen Cirque du Soleil’n päävalmentaja. Michael vastaa Saltimbanco-show’sta, joka vieraili Suomessakin tänä syksynä.\nMichael esiintyi Cirque du Soleil’ssa kymmenen vuotta, ja hän oli viisi vuotta mukana myös Saltimbancossa. Alaselkäkivut alkoivat kuitenkin vaivata, joten tähti päätti siirtyä lavalta valmentajaksi.\n– Rakastan akrobatiaa, mutta päätin lopettaa, ennen kuin pienistä vaivoista tulee isoja. Nyt pystyn edelleen elämään aktiivisesti, eivätkä lihakseni ole koko ajan kipeät, niin kuin esiintyessäni. Juoksin tänä vuonna ensimmäisen maratonini, Michael kertoo.\nYritys alkaa ytimestä\nKehonhallinta on sirkuslajeissa ykkösjuttu. Jumppaa siis corelihakset kuntoon. Vanha kunnon lankku on paras keskivartalon hallintaa kehittävä liike, varsinkin jos teet sen suorilla käsillä. Lisähaastetta sirkuslaiset saavat liikkeeseen näin: Nosta toinen jalka ylös ja liu’uta painoa maassa olevan jalan varpaille. Palauta takaisin keskelle ja vaihda jalkaa.\nMyös tasapaino on tärkeää. Sitäkin on helppo kehittää kotioloissa. Ota kaveri mukaan ja seisokaa vastakkain, parin metrin päässä toisistanne yhdellä jalalla. Heitelkää toisillenne palloa. Eikä heitetä suoraan toisen käsiin vaan välillä vasemmalle, välillä ylös ja niin edelleen. Palloon pitää ylettyä liikuttamatta jalkoja. Toinen treeni kehittää myös reisilihaksia. Seiso yhdellä jalalla ja kumarru koskettamaan maata joka puolella ympärilläsi: edessä, takana, kaukaa sivuilla.\nMonet jumppatunnit ovat oivia koordinaation ja notkeuden kehittäjiä. Pilates ja jooga treenaavat notkeutta, steppi-, aerobic- ja tanssitunnit koordinaatiotaitoja. Monet ammattilaisetkin ovat todella huonoja koreografioissa, ja voi viedä vuosia, ennen kuin kuviot oppii kunnolla. Toiset taas tajuavat ne itsestään.\nKehitys ei kulje suoraa linjaa\nAnna itsellesi aikaa. Erityisesti venyttelyissä, mutta kaikilla muillakin osa-alueilla, pitää kuunnella omaa kroppaansa. Kehityskäyrä ei ole koskaan suora eikä se nouse joka päivä samaan tahtiin. Kun uusi temppu sujuu, se ei välttämättä sujukaan enää seuraavana päivänä. Älä silloin lannistu vaan yritä uudelleen, kyllä se sieltä taas tulee. Kuuntele itseäsi ja anna taukoja, jos kroppa vastustelee.\nLopuksi on uskallettava päästää irti\nSirkustemput vaativat heittäytymistä. Kun aloitin sirkuksessa, pelkäsin korkeita paikkoja kuollakseni. Kun istuin trapetsilla ja minua nostettiin ylös, puristin trapetsin naruja rystyset valkoisina. En pystynyt liikahtamaankaan. Kun pääsin ylös, minua neuvottiin: ”Päästä vain irti! Kun heittäydyt selällesi, voltti tulee itsestään.” Vei aikansa, ennen kuin totuin korkeuksiin. Kun on tehnyt kaikki turvavalmistelut ja vakuuttanut itsensä, että kaikki on kunnossa, on vain päästettävä irti.\nTeksti Pauliina Ranta Kuva Liisa Takala


Haku - philip luther - Ilta-Sanomat\n22.2.2017 7:17 Prinssi Harryn tyttöystävä, näyttelijä Meghan Markle on avautunut blogissaan isovanhempiensa tummaihoisuudesta ja sen tuomista vaikeuksista.\n9.8.2016 11:05 Lilly Kingin ja Julia Jefimovan kyräily jatkui.\n5.7.2016 5:14 Järjestö vaatii suurvaltoja painostamaan aseellisia ryhmiä toimimaan ”sodan lakien” mukaan.\nUskonpuhdistus, yrittäjyys, teknologia ja taide\n4.7.2015 7:12 Saksaan voi matkustaa myös juurilleen, yhteisen evankelis-luterilaisen kansankirkon syntysijoille. Niillä valmistaudutaan jo näkyvästi uskonpuhdistuksen – täkäläisittäin reformaation – 500-vuotisjuhliin vuonna 2017.\nAugsburgin uskonrauhaa on yhä syytä juhlia\n9.8.2014 7:01 Euroopan ytimessä on voitu nauttia ennätyksellisen pitkästä uskonnollisen ja maallisenkin rauhan ajasta. Augsburgissa, Euroopan ensimmäisen uskonrauhan julistuskaupungissa, tästä osataan iloita.\nKohu tuomiosta: Hirttämisestä henkiin jäänyt aiotaan teloittaa uudestaan\n17.10.2013 17:11 Ihmisoikeusjärjestö Amnesty pyytää Irania säästämään epäonnistuneesta hirttotuomiosta henkiin jääneen miehen.\nAmnesty: Marokon pusukuvakäräjät vailla järkeä\n10.10.2013 20:19 Ihmisoikeusjärjestö Amnesty International vaati torstaina Marokkoa välittömästi luopumaan syytteistä, jotka suutelevat teinit saivat julkaistuaan pusukuvansa Facebookissa.\n18.5.2013 7:07 Saksalaiskaupunkien välisessä kilpailussa väläytellään monenlaisia vetonauloja. Vain yksi kaupunki pystyy lyömään pöytään samanlaisen uskonnollisen valttikortin kuin Rooma tai Mekka: uskonpuhdistuksen syntysija ja protestanttien pyhiinvaelluspaikka Wittenberg.\n7.6.2010 11:27 Ihmisoikeusjärjestö Amnesty International vaatii Yhdysvalloilta selvitystä siitä, oliko maa osallisena kymmeniä siviiliuhreja vaatineeseen hyökkäykseen Jemenissä.


Tilkkutyöt | Tekstiilikulttuuriseura\nLokakuun tekstiilit Talvikki Lausalan kokelmista\nKotiteollisuus-lehden pitkäaikainen toimitussihteeri Mirja Vasama aloitti tilkkuharrastuksensa vastapainoksi ”paperiselle” lehden teolle. Hänen aloittaessaan ei tilkkutöistä juurikaan puhuttu eikä niiden tekijöitä tuntunut olevan. Mirja Vasama totesi myös, että kun meillä on tapana leikata kuluneet ja käytöstä poistetut vaatteet matonkuteiksi, ei tilkkuja enää jääkään. Omissa töissään hän tähtäsi nimenomaan kierrätykseen, mutta totesi pian, että materiaaliin tarvittiin täydennystä uusistakin kankaista.\nMirja Vasama teki tarkan suunnitelman jokaisesta työstään sovittaen siihen tilkkuvarastonsa värejä. Hän teki monia teknisiä oivalluksia työn nopeuttamiseksi. Hän ei innostunut amerikkalaisista vaikutteista, joita monet tilkkutyön harrastajat seurasivat, vaan piti esikuvanaan vähäistäkin suomalaista tilkkutäkkiperinnettä.


Riistapuukko - puukko riistakäyttöön\nRiistapuukko on ihan oma mallinsa jossa yhdistyvät monien puukkojen erikoisominaisuudet. Siinä on ruostumattomasta teräksestä tehty 11 cm terä, kahva on alaosaltaan öljyttyä tuohta ja yläosa visakoivua.\nRiistapuukko on ihan oma mallinsa jossa yhdistyvät monien puukkojen erikoisominaisuudet. Siinä on ruostumattomasta teräksestä tehty 11 cm terä, kahva on alaosaltaan öljyttyä tuohta ja yläosa visakoivua. Kahvan muotoilu on tehty riistakäyttöä silmällä pitäen. Kahvan tuohiosuus antaa hyvän pidon ja tuntuman kahvaan, öljytty tuohi on kuin säämiskän pinta, ja visakoivuinen yläosa antaa hyvän tuen ettei puukko pääse lipeämään otteesta.


Talousarvioehdotus 2022 julkaistiin tänään-Kirkkonummi\nUutiset > Talousarvioehdotus 2022 julkaistiin tänään\nTalousarvioehdotus 2022 julkaistiin tänään\nKunnanjohtajan esitykset ensi vuoden talousarviosta sekä taloussuunnitelmasta vuosille 2023-2024 on julkaistu tänään.\n- Talousarvion valmistelu on ollut poikkeuksellisen haastavaa sote-uudistuksen taloudellisten vaikutusten arvioinnin myötä. Talousarvio turvaa kuitenkin kuntalaisten palvelut ja mahdollistaa myös toimintojen kehittämisen, kertoo kunnanjohtaja Tarmo Aarnio.\n- Valmistuneet, rakenteilla olevat sekä suunnitellut talonrakennusinvestoinnit tuovat hoiva- ja oppimisympäristöt aivan uudelle tasolle. Investointien vaikutukset kunnan talouteen ovat merkittävät ja edellyttävät hyvää taloussuunnittelua. Kirkkonummen vetovoima asuin- ja myös yritysympäristönä tulee kasvamaan, jatkaa Aarnio.\nKunnanhallitus käsittelee talousarvioehdotusta maanantaina 8.11. Kunnanvaltuusto päättää lopullisesti ensi vuoden talousarviosta joulukuussa.\nLinkki kunnanjohtajan talousarvioesitykseen (pdf)\nKunnanjohtaja Tarmo Aarnio ja talousjohtaja Esa Lindell